|  |
| --- |
| Pielikums Nr.9 |
| Ogres novada pašvaldības domes |
| 05.08.2021. Saistošajiem noteikumiem Nr.15/2021 |

**Ogres novada pašvaldības aģentūras “Rosme”**

**darba plāns 2021. gadam**

**Vispārīgā informācija**

Ogres novada pašvaldības aģentūra "Rosme" (turpmāk - Aģentūra), reģistrācijas nr. 90001667758, ir Ogres novada domes izveidota iestāde. Tās darbību reglamentē16.12.2010. saistošie noteikumi Nr.47/2010 “Ogres novada pašvaldības aģentūras “Rosme” nolikums” (turpmāk – Nolikums), kuros 20.02.2014. ar saistošajiem noteikumiem nr. 8/2014 ir veikti grozījumi.

Aģentūra ir Ogres novada pašvaldības padotībā. Saskaņā ar Ogres novada pašvaldības 18.12.2014. saistošajiem noteikumiem nr. 36/2014 “Ogres novada pašvaldības nolikums” Aģentūra ir Tautsaimniecības komitejas pārraudzībā.

Saskaņā ar Nolikumu Aģentūra nodrošina šādas **pamatfunkcijas**:

1. pilda Suntažu pagasta pašvaldības aģentūras “Rosme” noslēgtos pašvaldības nekustamo īpašumu un kustamās mantas pārvaldīšanas un apsaimniekošanas līgumus;
2. pārvalda Aģentūras valdījumā nodoto Ogres novada pašvaldības īpašumā esošo Suntažu pagasta administratīvajā teritorijā atrodošos nekustamo īpašumus: daudzdzīvokļu dzīvojamās mājas un ar tām funkcionāli saistītās ēkas (būves), nedzīvojamās ēkas (telpas), tām piesaistītos zemes gabalus, kā arī atsevišķus dzīvokļa īpašumus, organizējot šo īpašumu apsaimniekošanu atbilstoši normatīvo aktu prasībām;
3. pārvalda, uztur, ekspluatē un remontē komunālās saimniecības objektus;
4. organizē komunālās saimniecības objektu (ūdens, kanalizācija) celtniecību;
5. apsaimnieko lietus kanalizāciju, uztur to tehniskā kārtībā, nodrošina ekspluatācijas un remonta darbus;
6. pārvalda Aģentūras valdījumā nodotās esošās centralizētās ūdensapgādes, fekālās un lietus kanalizācijas sistēmas, t.sk. tīklus, ar tiem funkcionāli saistītās ēkas (būves): sūknētavas, attīrīšanas iekārtas u.c., tām piesaistītos zemes gabalus, organizējot to apsaimniekošanu atbilstoši normatīvo aktu prasībām;
7. organizē komunālos pakalpojumus (ūdensapgāde un kanalizācija, sadzīves atkritumu apsaimniekošana, notekūdeņu savākšana, novadīšana un attīrīšana) Ogres novada Suntažu pagasta iedzīvotājiem, kā arī Suntažu pagastā esošajām juridiskajām personām, iestādēm un organizācijām, kurām īpašumā vai valdījumā esošie nekustamie īpašumi funkcionāli saistīti ar Aģentūras valdījumā esošajām sistēmām.
8. sniedz šādus pakalpojumus: ūdens ieguve, uzkrāšana, sagatavošana lietošanai un novadīšana ūdensvada tīklā, ūdens piegāde no padeves vietas ūdensvada tīklā līdz pakalpojumu saņēmējam, notekūdeņu savākšana un novadīšana līdz notekūdeņu attīrīšanas iekārtām, notekūdeņu attīrīšana un novadīšana līdz iztekai ūdenstilpē;
9. organizē Ogres novada pašvaldībai piederošo Suntažu pagastā atrodošos nedzīvojamo ēku (telpu) izmantošanu un veic to uzskaiti; pārvalda, uztur, ekspluatē un remontē dzīvojamo fondu, novērš dzīvojamā fonda iekšējo tīklu avārijas;
10. sniedz nekustamā īpašuma uzturēšanas un apsaimniekošanas pakalpojumus fiziskām un juridiskām personām;
11. veicina sadarbību ar ēku apsaimniekotājiem;
12. savas kompetences ietvaros sniedz maksas pakalpojumus Ogres novada Suntažu pagasta fiziskajām un juridiskajām personām pēc viņu pieprasījuma.

Līdz 01.09.2020. Ogres novada pašvaldības aģentūra “Rosme” nodrošināja komunālo pakalpojumu sniegšanu 33 juridiskajām personām un 593 fiziskām personām, tai skaitā daudzdzīvokļu mājās 304 personām, viensētās – 289 personām.

Komunālo pakalpojumu sadalījums mājsaimniecībām pēc pakalpojumu veidiem ir šāds:

1. apkure – 168;
2. karstā ūdens piegāde – 78;
3. elektroenerģijas uzskaite koplietošanas telpās un siltummezglos – 184;
4. īre – 53;
5. notekūdeņu savākšana – 351;
6. ūdens piegāde – 342;
7. atkritumu apsaimniekošana – 643.

**2021. gadā veicamie uzdevumi**

|  |  |  |  |
| --- | --- | --- | --- |
| **N.p.k.** | **Uzdevums** | **Informācija par uzdevuma izpildes laiku** | **Piezīmes** |
| **Vadība** |
| 1. | Sagatavot aģentūras gada publisko pārskatu par 2020. gadu un iesniegt to apstiprināšanai Ogres novada pašvaldībai | Maijs-jūnijs | Pēc saimnieciskā gada pārskata sagatavošanas |
| 2. | Iesaistīties ar centralizētās siltumapgādes nodrošināšanu saistīto problēmu risināšanā un administrēšanā | Pastāvīgi |  |
| **Finanšu vadība** |
| 1. | Sagatavot p/a “Rosme” 2021. gada budžeta projekta grozījumus | Pēc nepieciešamības |  |
| 2. | Veikt apstiprinātā budžeta izpildes kontroli | Pastāvīgi |  |
| 3. | Veikt darbu ar debitoriem par parādu nomaksu | Pastāvīgi |  |

|  |
| --- |
| **Grāmatvedības kārtošana** |
| 1.  | Sagatavot saimnieciskā gada pārskatu | Ogres novada pašvaldības Centrālās administrācijas noteiktajā termiņā |  |
| 2. | Veikt pamatlīdzekļu un inventāra inventarizāciju | Ogres novada pašvaldības Centrālās administrācijas noteiktajā termiņā |  |
| 3. | Nodrošināt 2021. gada grāmatvedības dokumentu kārtošanu atbilstoši lietu nomenklatūrai | Pastāvīgi |  |
| 4. | Turpināt attīstīt elektronisko saziņu ar aģentūras klientiem | Pastāvīgi |  |
| 5. | Darbs ar klientiem - pieņemt skaitītāja rādījumus un iesniegumus, veikt rēķinu sagatavošanu, nosūtīšanu u.c. | Pastāvīgi |  |
| 6. | Debitoru norēķinu pārskata sagatavošana | Pastāvīgi |  |
| **Lietvedība** |
| 1. | Izveidot aģentūras lietu nomenklatūru 2021. gadam | Janvāris - februāris |  |
| 2. | Atbilstoši apstiprinātajai lietu nomenklatūrai 2021. gadam kārtot vadības, grāmatvedības, darba aizsardzības, personāla, projektu un nekustamā īpašuma apsaimniekošanas dokumentus | Pastāvīgi |  |
| **Personāla vadība** |
| 1. | Veikt darbinieku darba novērtēšanu saskaņā ar Ogres novada pašvaldības darbinieku darba izpildes novērtēšanas kārtību | Novembris – decembris |  |
| 2. | Ik mēnesi noorganizēt ne mazāk kā vienu darbinieku sapulci | Reizi mēnesī |  |
| 3. | Noorganizēt vienu pieredzes apmaiņas pasākumu | Gada 3. ceturksnī |  |
| **Pakalpojumu sniegšana** |
| 1. | Nodrošināt patērētā ūdens uzskaiti Suntažu pagastā | Pastāvīgi | Pastāvīgi kontrolēt skaitītāju verifikācijas termiņu ievērošanu |
| 2. | Uzlabot atkritumu apsaimniekošanu Suntažu pagasta teritorijā | Pastāvīgi | Uzdevums veicams sadarbībā ar pašvaldības policiju au atkritumu apsaimniekotājiem |
| 3. | Piedāvāt fiziskajām un juridiskajām personām pakalpojumus ar traktoru un asenizācijas pakalpojumus | Pastāvīgi |  |
| **Remontdarbi un avārijas seku likvidācija, ēku/būvju uzturēšana** |
| 1. | Veikt avārijas stāvoklī esošo skursteņu remontu | Gada 2. un 3. ceturksnis |  |
| 2.  | Veikt logu nomaiņu “Ķieģeļceplī”, “Pērles” | Gada 2. un 3. ceturksnis |  |
| 3, | Veikt jumta nomaiņu dzīvojamajai ēkai “Rūpnieki” | Gada 2. ceturksnis |  |
| 4. | Veikt ugunsdzēsības hidrantu ikgadējo pārbaudi | Augusts |  |
| 5. | Veikt kritiskā stāvoklī esošo īres dzīvokļu apsekošanu | Pēc nepieciešamības | Uzdevums veicams sadarbībā ar Ogres novada būvvaldi |
| 6. | Likvidēt avāriju sekas ūdensapgādes un kanalizācijas tīklos | Pastāvīgi |  |
| 7. | Nodrošināt dūmvadu tīrīšanu pašvaldībai piederošajās dzīvojamajās mājās | Reizi gadā (maijs – septembris) |  |
| 8 . | Nodrošināt ūdensapgādes un notekūdeņu sistēmu, kā arī iekārtu, profilaktisko apkopi | Reizi gadā |  |
| 9. | Nodrošināt pašvaldības pārziņā esošo teritoriju sakopšanu, tai skaitā ielu un ceļu, un uzturēšanu kārtībā | Pastāvīgi | Sadarbībā ar Suntažu pagasta pārvaldi |
| **Darbs ar debitoriem** |
| 1. | Izsūtīt atgādinājuma vēstules debitoriem un veikt pārrunas ar debitoriem. Nepieciešamības gadījumā iesniegt prasības par parādu piedziņu tiesā  | Pastāvīgi |  |
| 2. | Aicināt debitorus iesniegt parādu nomaksas grafikus | Pastāvīgi |  |
| 3. | Noslēgt divus trīspusējās sadarbības līgumus ar Suntažu sociālo centru un debitoru | Pēc nepieciešamības |  |
| 4. | Sistemātiski atjaunot datus par debitoru parādiem | Reizi mēnesī | Dati apkopojami par debitoriem, kuru parādi ir lielāki par 100 EUR vai nav veiktas iemaksas par vairāk kā 3 mēnešiem |
| **Darbs ar klientiem** |
| 1. | Informēt sabiedrību par esošo situāciju un plānotajām aktivitātēm | Reizi pusgadā |  |
| 2. | Sadarboties ar daudzdzīvokļu māju dzīvokļu īpašniekiem jautājumos, kas saistīti ar dzīvojamo māju uzturēšanu | Pastāvīgi |  |
| **Darba drošība un aizsardzība** |
| 1. | Norīkot darbiniekus uz obligāto veselības pārbaudi | Pēc nepieciešamības |  |
| 2. | Nodrošināt darbiniekus ar nepieciešamajiem darba aizsardzības līdzekļiem un apģērbu | Pastāvīgi |  |
| **Pamatlīdzekļu iegāde vai izveidošana** |
| 1. | Apsardzes signalizācijas ierīkošana objektā “Muižas šķūnis”  | Gada 2. ceturksnis |  |

Ogres novada pašvaldības aģentūras “Rosme”

direktora p.i. R. Grāvīte